Egpaar dood op plaas gevind | Maroela Media
Lt. Olebogeng Tawana, woordvoerder van die polisie, het gesê die egpaar se liggame is Maandagoggend in ŉ huis op die plaas aangetref. Volgens Tawana was die egpaar opsigters op die plaas. ŉ Plaaswerker het Maandagoggend onraad gemerk toe hy op die plaas opdaag en daar geen teken van hulle was nie.
Die plaaswerker het die eienaar van die plaas in kennis gestel waarna die polisie ontbied is. Volgens Tawana het polisiebeamptes deur die huis se venster geloer en die man se liggaam op ŉ bed sien lê. “Die beamptes het die huis se deur oopgebreek en die vrou se liggaam op ŉ stoel in die kombuis gevind. Sy het ŉ skietwond gehad.”
Volgens Tawana het die man ook ŉ skietwond gehad en is ŉ vuurwapen langs hom op die bed aangetref. “In dié stadium vermoed ons geen gemene spel nie.” Tawana het gesê voorlopige ondersoek dui daarop dat die man moontlik sy vrou en toe homself geskiet het.
Die egpaar is Sondag die laaste keer op die plaas gesien.
Tiener se lyk by KZN-strand gevind
Dit is n jammerte en n teken van wanhoop.
Nee,verkeerd,nie rassistiese uitlatings wat sa verdeel nie.dis die moorde.ons sal nooit verenig solank daar gemoor word nie.
Julle ons is ook deel van die statistiek. My skoon ouers beide vermoor op hul plaas in Warmbad 6/12/2015 ( more ‘n maand) en die polisie doen net niks. Die verskoning : Hulle het elk 80 sake en ons saak is nie so belangrik.
Hardus · 3 jaar gelede
Maryke julle moet asb alle inligting deurgee aan agri sa. Hulle sal die saak opvolg.